
ОБЩИНСКИ СЪВЕТ – ВРАЦА 

ДОКЛАДНА  ЗАПИСКА

От инж. Николай Иванов

Кмет на Община Враца

ОТНОСНО: Приемане на второ четене на Наредба за устройството и управлението на гробищните паркове на територията на град Враца.
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
С Решение № 809 , по Протокол № 63 от 16.11.2010 г. е създадено Общинско предприятие „Обредни дейности”. Предприятието е с предмет на дейност управление и поддържане на гробищни паркове и терени с прилежащите им сгради и съоръжения и обредните сгради на територията на град Враца. Организиране и извършване на услуги, свързани с радостните и траурни обреди, празници и церемонии. Осигуряване на съпътстващите ги стоки и аксесоари. Водене регистър на гробните места, събиране и отчитане на таксите за гробоползване по Закона за местните данъци и такси. Извършване на стопанска дейност във връзка с предмета на дейност на предприятието.
Към настоящият момент действа Наредба за устройство и управление на гробищните паркове и обредни зали на територията на град Враца и Общината, приета с Решение № 100 по протокол № 16 от 01.02.2001г., в съответствие с която, дейностите по управление на гробищните паркове и обредни зали на територията на град Враца и Общината се извършват от Общинско търговско дружество „Обредни дейности” ЕООД. Същото е прекратило дейността си, а горепосочените дейности се извършват от Общинско предприятие „Обредни дейности”.
С Наредба № 2 на Министерството на здравеопазването за здравните изисквания към гробищни паркове /гробища/ и погребването и пренасянето на покойници /ДВ бр.36 от 10.05.2011г/ на Министерството на здравеопазването е отменена Наредба № 21 от 1984г. за хигиените изисквания за изграждане и поддържане на гробищни паркове /гробища/ и погребване и пренасяне на покойници /ДВ бр. 92 от 1984г./, в съответствие с която е приета до сега действащата Наредба за устройство и управление на гробищните паркове и обредни зали на територията на град Враца и Общината на Общински съвет – Враца.
Направения анализ обуславя необходимостта за отмяна на действащата до сега Наредба за устройство и управление на гробищните паркове и обредни зали на територията на град Враца и Общината и приемане на нова в съответствие с действащата Наредба № 2 за здравните изисквания към гробищни паркове /гробища/ и погребването и пренасянето на покойници /ДВ бр.36 от 10.05.2011г/ и Решение № 809 по протокол № 63 от 16.11.2010г. на Общински съвет - Враца за създаване на общинско предприятие „Обредни дейности”.

С Решение № 752 по Протокол № 61 от 27.05.2014г. Общински съвет Враца е приел на първо четене Наредба за устройство и управление на гробищните паркове и обредни зали на територията на град Враца. Общинска администрация се е съобразила със всички направени забележки в зала при обсъждане на предложения проект на наредба.Внесени са някои нови текстове, както следва:
Чл. 7. (1) Община Враца, в рамките на своя бюджет, заделя средства за поддържане, обновяване и разширяване на гробищните терени, сгради и съоръжения, общо озеленяване и изграждане на алейна мрежа, водопроводи, общо осветление, транспортни комуникации и други.

(2) Текущите разходи по поддръжка на гробищните паркове и обредните зали-почистване, осветление, ВИК, и др. подобни се заплащат от средствата, събрани от такса гробни места.
Чл. 10. (1) Гробните места обхващат: единични гробове, урнови гробове, урнови стени, гробници, фамилни гробни места, състоящи се от два и повече гроба.

(2) Единичните гробове са обособени части от парка или гробището съгласно с изискванията на Наредба № 2 на Министерство на здравеопазването (ДВ, бр. 36/2011 г.) за полагането на ковчега с тялото на покойника.

(3) Урновите гробове са обособени части от гробищния парк или гробище, с размери: 0.70 м х 1.00 м, предназначени за полагане на една или повече урни с пепел от кремирани покойници.

(4) Урновите ниши (колумбарий) са обособени части от специално изградени в гробищния парк стени (урнови стени - колумбарий) с определени размери, за полагането на урни с пепел от кремирани покойници.

(5) В урновата ниша не се разрешава поставянето на други предмети, освен урната с праха на покойника.
(6) Урна с пепел от кремиран покойник може да се положи както в урнова ниша (колумбарий), така и в урнов или обикновен гроб (вече съществуващ).
Чл. 14. Предварително запазване на гробни места е забранено.

Чл. 17. (4) Правото по ал. 2 и ал. 3 може да се придобие от гробоползватели само при условие, че гробните места  са редовно поддържани и  благоустроени с трайни надгробни паметници.
Чл. 18. (3) Правото по ал. 1 и ал. 2 може да се придобие от гробоползватели само при условие, че семейното гробно място е редовно поддържано и  благоустроени с трайни надгробни паметници.
Чл. 19. С полагането на урна в нов урнов гроб и след заплащане на съответната такса по реда на ЗМДТ и Наредба за определянето и администрирането на местните такси и цени на услуги и права на територията на община Враца се поражда право на гробоползване за наследниците на покойника.

Чл. 20. Правото на ползване на урнова ниша (колумбарий) е безсрочно и се придобива след заплащане на съответната такса по реда на ЗМДТ и Наредба за определянето и администрирането на местните такси и цени на услуги и права на територията на община Враца. То може да се загуби само ако правоимащите лица изнесат урната с пепелта от кремирания покойник, след разрешение на директора на ОП „Обредни дейности” гр. Враца.

Чл.21. Ако покойникът или неговите наследници по закон притежават право на гробоползване, на което е изтекъл  карантинния период от 8 години от последното погребение, ОП ”Обредни дейности” гр. Враца  няма задължение да осигурят ново гробно място.

Чл. 26. (1) При последващи погребения в едно гробно място, правото на ползване по чл. 17 може да бъде продължено и по искане на наследниците на следващите погребани в същото гробно място лица. В този случай се продължава правото на гробоползване за наследниците на първия погребан.

(2) Когато първото погребано лице няма наследници и правото на гробоползване е продължено, наследниците на следващия или на следващите покойници по реда на извършените погребения в същото гробно място придобиват самостоятелно право на гробоползване, след като докажат пред гробищната администрация, че първият погребан няма наследници.

Чл. 27. Погребването в общи гробове е забранено.

Чл. 28. Целогодишното почистване и поддържане на гробните места и прилежащите части е  задължение на ползвателите. 

Чл. 29. Ежегодно до 31 януари,  както и при заплащане на таксата по чл. 17, ал. 2 и ал. 3, ползвателите попълват декларация Образец 1, относно избора на начин за поддържане на гробното място.
Чл. 37. (1) Физически и юридически лица (фирми), извършващи траурни и каменоделски услуги на територията на гр. Враца и желаещи да работят на територията на общинските гробищни паркове следва писмено да уведомят за същото  директора на ОП "Обредни дейности" гр. Враца.

(2) В уведомлението се посочва:

1. Предмет на дейност;

2. Фирма, седалище и телефон на търговеца или адрес и телефон на физическото лице;

3. Име на лицето, представляващо търговеца;

4. Списък на "агентите", които ще работят непосредствено със служителите на ОП „ Обредни дейности” гр. Враца, с приложени ксерокопие на личната карта и договор за трудово правоотношение;

5. Списък на каменоделците, които ще извършват благоустройство на гробните места с трайни надгробни знаци и символи;

(3) Към уведомлението, задължително се прилагат следните документи:

1. Оригинал на удостоверение за актуално състояние от Търговския регистър,  от което да е видно, че в предмета на дейност изрично  е записано, извършване на траурни или каменоделски услуги;

2. Удостоверения за регистрация на МПС със специално предназначение - автомобил за превоз на тленни останки от РИОКОЗ и КАТ - за притежаваните транспортни средства, съобразени с извършваната дейност, както и договор за наем с лице притежаващ такъв.

3. Опис на предлаганите от фирмите услуги;

4.Декларация от управителя /представляващия/ търговеца или търговското дружество, че фирмата няма да извършва нерегламентирана търговска и/или рекламна дейност на територията на гробищните паркове ;

 
Чл. 38. На база постъпилите уведомления от физически и юридически лица / фирми /  за  извършване на  траурни  услуги, същите сключват договор с ОП ”Обредни дейности” гр. Враца.

Чл.39. Договорите се сключват за срок от една година и се одобряват от кмета на Община Враца. 

Чл.40. За извършване на строителни надгробни работи  от каменоделските фирми ОП ”Обредни дейности” гр. Враца издава писмено Разрешение за дейността.

Чл.42. Опазването на общинската собственост на територията на гробищните паркове на гр. Враца, както и гробните места е задължение (oтговорност) на ОП ”Обредни дейности” гр. Враца и лицата по чл. 9, които са длъжни да осигурят минимални мерки за сигурност, включващи:

1. Осигуряване на охрана на гробищния парк.

2. Изграждане на видеонаблюдение на входовете и изходите 

на гробищните паркове.

Чл. 48. Наследниците на починалия са длъжни да почистват гробовете и окологробното пространство. 
Чл. 49. (2) В дейността си, каменоделските фирми са длъжни да спазват стриктно реда за достъп в гробищните паркове, да пазят имуществото, инфраструктурата и надгробните знаци на гробовете, в съседство с изграждания от тях обект.
Чл. 50. (1) Изоставени, изпочупени и  не поддържани паметници и други трайни надгробни знаци, се отстраняват от ползвателите по предписание на директора на   общинско предприятие „Обредни дейности”.

(2)Ако ползвателите на гробното място не извършат предписаните работи в срока, определен със заповед на директора на ОП "Обредни дейности" гр. Враца, траурните надгробни знаци се отстраняват и се прекратява правото на ползване на гробното място.

(3) Предписанията и заповедите по ал. 2 се съобщават на ползвателите на гробното място по реда на АПК, а на тези, чиито адреси не са известни - с обявление, поставено на определено място в съответния гробищен парк, на информационното табло в Общинската администрация  и в интернет страницата на Община Враца.

(4) За заповедите за отстраняване на изоставени, изпочупени и неподдържани паметници и други трайни надгробни паметници и за отнемане правото на ползване на гробно място се прилагат разпоредбите на Административно-процесуалния кодекс.

Чл. 51. (1) Правото на гробоползване на гробните места, за които не са плащани такси за ползване  и са запустели , се прекратява   и същите остават на разположение на ОП „ Обредни дейности” гр. Враца " .

Чл. 52. Една година, след изтичане на последното плащане на таксата за гробоползване, Директора на ОП”Обредни дейности” предоставя гробното място за друго погребение.
Във връзка с горното предлагам на Вашето внимание за приемане на второ четене проект на Наредба за устройство и управление на гробищните паркове и обредни зали на територията на град Враца. 
Приложения: съгласно текста.

Проект!

О Б Щ И Н С К И  СЪ В Е Т – В Р А Ц А

Р Е Ш Е Н И Е

от………………....

ОТНОСНО: Приемане на второ четене на  Наредба за устройството и управлението на гробищните паркове на територията на град Враца.

ОБЩИНСКИ СЪВЕТ 
На основание чл.21, ал.2 от ЗМСМА, чл.8, чл.26 и чл.28 от ЗНА, чл.11, ал.4, чл.77, ал.1 от Правилника за организацията и дейността на Общински съвет – Враца, неговите комисии и взаимодействието му с общинска администрация и при мотиви изложени в докладната записка

РЕШИ:

1. Приема на второ четене Наредба за устройството и управлението на гробищните паркове на територията на град Враца – в приложение, неразделна част от решението.

2. Отменя Наредбата за устройство и управление на гробищните паркове и обредни зали на територията на град Враца и Общината, приета с Решение № 100 по протокол № 16 от 01.02.2001г.

Вносител:
ИНЖ. НИКОЛАЙ ИВАНОВ
КМЕТ НА ОБЩИНА ВРАЦА
ПРОЕКТ!
НАРЕДБА

ЗА УСТРОЙСТВОТО И УПРАВЛЕНИЕТО НА ГРОБИЩНИТЕ

ПАРКОВЕ НА ГРАД  ВРАЦА

Раздел I

Общи положения

Чл. 1. (1) Тази наредба урежда управлението, вътрешния ред в гробищните паркове и обредните зали, реда и условията за извършване на погребения и свързаните с тях услуги, ползването и благоустрояването на гробните места на територията на град Враца.
(2) Гробищните паркове на територията на град Враца функционират и се управляват в съответствие със Законите на Република България, решенията на Общинския съвет и тази Наредба.
Чл. 2. (1) Гробищните паркове са обществени терени със специално предназначение. Те са публична общинска собственост по смисъла на чл. 3, ал. 2, т. 3 от Закона за общинската собственост.
(2) На територията на град Враца действат:

1. Нов гробищен парк град Враца

2. Стар централен гробищен парк  град Враца
3. Квартални гробищни паркове в кв. Бистрец и кв. Кулата

Чл. 3. Създаването на нови и разширяването или закриването на действащите гробищни паркове на територията на град Враца се извършва с решение на Общински съвет Враца.
Чл. 4. (1) Местоположението, размерите и цялостното устройство на гробищните паркове се определят въз основа на действащите общи и подробни устройствени планове на урбанизираните територии и подробни устройствени планове за парковете и градините, като се спазват правилата и нормативите по чл. 31, ал. 2 от Наредба № 7 за правила и нормативи за устройство на отделните видове територии и устройствени зони (ДВ, бр. 3 от 13.01.2004г.) 

(2) На територията на гробищния парк се разполагат:

1. парцели и гробищни места за погребване;

2. места за изграждане на гробници;

3. места за изграждане на урнови стени;

4. места за изграждане на костници;

5. места за разпръсване на урнова пепел;

6. вътрешни главни и второстепенни алеи;

7. площи за озеленяване около оградата и край алеите с висока дървесна растителност, храсти и цветни насаждения;

8. сгради и места за други дейности, необходими за функциониране на гробището;

9. тоалетни за посетителите;

10. места за паркиране на моторни превозни средства.

(3) В гробищните паркове могат да  се обособяват парцели, за ползване и облагородяване от традиционните вероизповедания. Погребения в тези парцели се извършват, след представяне на удостоверение за принадлежност на покойника към съответната религиозна общност.  
Раздел II

Управление
Чл. 5. Гробищният парк и гробищата на територията на Община Враца, както и намиращите се в тях сгради и съоръжения, общинска собственост, се управляват и поддържат от общинско предприятие „Обредни дейности”, съгласно утвърден от Общински съвет Враца правилник.
Чл. 6. Общинско предприятие „Обредни дейности” осъществява дейности по организация на погребенията и координира дейностите в гробищните паркове на територията на град Враца.
Чл. 7. (1) Община Враца, в рамките на своя бюджет, заделя средства за поддържане, обновяване и разширяване на гробищните терени, сгради и съоръжения, общо озеленяване и изграждане на алейна мрежа, водопроводи, общо осветление, транспортни комуникации и други.

(2) Текущите разходи по поддръжка на гробищните паркове и обредните зали-почистване, осветление, ВИК, и др. подобни се заплащат от средствата, събрани от такса гробни места.
Чл. 8. Строителни и ремонтни работи в парцелите се съгласуват предварително с директора на общинско предприятие „Обредни дейности” и се извършват при съблюдаване изискванията на нормативните актове, регламентиращи тази дейност.
Чл. 9. Служителите от общинско предприятие „Обредни дейности ”, изпълняващи длъжността „ Организатор траурни обреди и услуги „  и 

„ Администратор” имат следните задължения:

1. определят деня и часа на погребението.

2. водят регистъра на починалите лица на територията на град Враца на хартиен и електронен носител.

3. събират и отчитат гробищните такси по ЗМДТ, съобразно Наредба за определянето и администрирането на местните такси и цени на услуги и права на територията на община Враца.

Раздел III

Гробни места и тяхното ползване
Чл. 10. (1) Гробните места обхващат: единични гробове, урнови гробове, урнови стени, гробници, фамилни гробни места, състоящи се от два и повече гроба.

(2) Единичните гробове са обособени части от парка или гробището съгласно с изискванията на Наредба № 2 на Министерство на здравеопазването (ДВ, бр. 36/2011 г.) за полагането на ковчега с тялото на покойника.

(3) Урновите гробове са обособени части от гробищния парк или гробище, с размери: 0.70 м х 1.00 м, предназначени за полагане на една или повече урни с пепел от кремирани покойници.

(4) Урновите ниши (колумбарий) са обособени части от специално изградени в гробищния парк стени (урнови стени - колумбарий) с определени размери, за полагането на урни с пепел от кремирани покойници.

(5) В урновата ниша не се разрешава поставянето на други предмети, освен урната с праха на покойника.
(6) Урна с пепел от кремиран покойник може да се положи както в урнова ниша (колумбарий), така и в урнов или обикновен гроб (вече съществуващ).
Чл. 11. По регулацията си гробищният парк се дели на гробни полета (квартали), в които се оформят гробните места по редици и колони, при спазване изискванията на Наредба № 2 на Министерство на здравеопазването за здравните изисквания към гробищните паркове /гробища/ и погребването и пренасянето на покойници /ДВ бр.36 от 10.05.2011г./.
Чл. 12. Размерите на гробните места са определени от Наредба № 2 на Министерство на здравеопазването за здравните изисквания към гробищните паркове /гробища/ и погребването и пренасянето на покойници /ДВ бр.36 от 10.05.2011г./.
Чл. 13. Изкопаването на гробни места се извършва от лица (гробари) назначени от общинско предприятие „Обредни дейности”.
Чл. 14. Предварително запазване на гробни места е забранено.
Чл. 15. С полагането на покойник в гроб на наследниците му по закон  се поражда правото на гробоползване.
Чл. 16. (1) Правото на гробоползване е срочно, освен в случаите на възмездно придобиване за вечни времена на основание Закона за местните данъци и такси.

(2) Възмездно преотстъпване на правото на гробоползване не се допуска.

(3) Наследниците по закон определят лице за контакти, което се вписва в регистъра на гробищния парк. На лицето за контакти се връчват всички съобщения по настоящата наредба. Лицето за контакти уведомява управата на гробищния парк за всички промени в обстоятелствата.
Чл. 17. (1) Срокът на правото на безплатно гробоползване на гробно място е за 8 (осем) години.

(2) Правото на гробоползване по предходната алинея след изтичане на 8 (осем) години може да бъде продължено за срок от 15 (петнадесет) години след заплащане на съответната такса по реда на ЗМДТ и Наредба за определянето и администрирането на местните такси и цени на услуги и права на територията на община Враца
(3) Правото на гробоползване на гробно място за вечни времена може да се придобие след заплащане на съответната такса по реда на ЗМДТ и Наредба за определянето и администрирането на местните такси и цени на услуги и права на територията на община Враца.
(4) Правото по ал. 2 и ал. 3 може да се придобие от гробоползватели само при условие, че гробните места  са редовно поддържани и  благоустроени с трайни надгробни паметници.
Чл. 18. (1) Правото на гробоползване на семейно гробно място след изтичане на първите 8 (осем) години може да бъде продължено за срок от 15 (петнадесет) години след заплащане на съответната такса по реда на ЗМДТ и Наредба за определянето и администрирането на местните такси и цени на услуги и права на територията на община Враца.

(2) Правото на гробоползване на семейно гробно място за вечни времена може да се придобие след заплащане на съответната такса по реда на ЗМДТ и Наредба за определянето и администрирането на местните такси и цени на услуги и права на територията на община Враца.
(3) Правото по ал. 1 и ал. 2 може да се придобие от гробоползватели само при условие, че семейното гробно място   е редовно поддържано и  благоустроени с трайни надгробни паметници.
Чл. 19. С полагането на урна в нов урнов гроб и след заплащане на съответната такса по реда на ЗМДТ и Наредба за определянето и администрирането на местните такси и цени на услуги и права на територията на община Враца се поражда право на гробоползване за наследниците на покойника.
Чл. 20.Правото на ползване на урнова ниша (колумбарий) е безсрочно и се придобива след заплащане на съответната такса по реда на ЗМДТ и Наредба за определянето и администрирането на местните такси и цени на услуги и права на територията на община Враца. То може да се загуби само ако правоимащите лица изнесат урната с пепелта от кремирания покойник, след разрешение на директора на ОП „Обредни дейности” гр. Враца.
Чл. 21. Ако покойникът или неговите наследници по закон притежават право на гробоползване, на което е изтекъл  карантинния период от 8 години от последното погребение, ОП ”Обредни дейности” гр. Враца  няма задължение да осигурят ново гробно място.
Чл. 22. (1) Възмездно преотстъпване на правото на гробоползване не се допуска.
(2) Безвъзмездното преотстъпване на това право се допуска само между правоимащите лица, като   ползвателите могат да го извършат с писмено заявление до общинската администрация с нотариално заверени подписи. Заявлението се прилага към съответната партида на гробищния регистър. По същия ред се допуска и замяна на гробове между техните ползватели, ако администрацията прецени, че за това има основателни причини.
Чл. 23. (1) Правото на ползване на обикновен гроб, както и на фамилна гробница обхваща:

1. извършване на последващи погребения в него(нея) по реда и условията на тази Наредба.

2. поставяне на временни или на трайни надгробни знаци: паметник, рамка, фотокерамични портрети с лика и изписване името на покойника с датите на раждането и смъртта му.

3. засаждане на декоративни цветя и треви.

4. извършване на траурни и възпоменателни обреди.

(2) Действията по индивидуалното благоустрояване на отделни гробове и на фамилни гробници от ползвателите им или от инициативни граждански комитети и организации се съгласува с директора на общинско предприятие „Обредни дейности”.
Чл. 24. В гробищния парк повторни погребения (полагане на друг покойник в обикновен гроб) се разрешават след изтичането на 8 (осем) години от предишно полагане на покойник. Това ограничение не се прилага за урнополагане.
Чл. 25. (1) Когато правото на гробоползване не е било продължено по реда на чл. 17 и чл. 18, гробното място се предоставя за нови погребения. Останките от погребания се изваждат и заравят във фамилен гроб или общ гроб (костница), освен ако близки на покойника пожелаят те да бъдат кремирани.

(2) За изтичането на срока по чл. 17, ал. 1 и ал. 2 и чл. 18, ал. 1 от настоящата наредба задължително се уведомява вписаното в регистъра лице за контакти по чл. 16, ал. 3 от наредбата. Ако посоченото в регистъра лице за контакти е починало или по други причини е невъзможно връчването на съобщение, същото се връчва на друг от наследниците по закон на починалия.

(3) При невъзможност да се уведомят лицата по ал.2, гробното място се ползва по реда на чл. 25, ал. 1 от настоящата наредба.
Чл. 26. (1) При последващи погребения в едно гробно място, правото на ползване по чл. 17 може да бъде продължено и по искане на наследниците на следващите погребани в същото гробно място лица. В този случай се продължава правото на гробоползване за наследниците на първия погребан.

(2) Когато първото погребано лице няма наследници и правото на гробоползване е продължено, наследниците на следващия или на следващите покойници по реда на извършените погребения в същото гробно място придобиват самостоятелно право на гробоползване, след като докажат пред гробищната администрация, че първият погребан няма наследници.
Чл. 27. Погребването в общи гробове е забранено.
Чл. 28. Целогодишното почистване и поддържане на гробните места и прилежащите части е  задължение на ползвателите. 
Чл. 29. Ежегодно до 31 януари,  както и при заплащане на таксата по чл. 17, ал. 2 и ал. 3, ползвателите попълват декларация Образец 1 , относно избора на начин за поддържане на гробното място.

Раздел IV

Погребения и дейности свързани с тях
Чл. 30. (1) В гробищните паркове на град Враца се погребват лица с адресна регистрация в града, както и лица, живели при своите близки в град Враца и неидентифицирани трупове.

(2) Покойници с постоянен адрес приживе в друго населено място могат да бъдат погребани на територията на град Враца, ако е налице някой от следните случаи: близките им са с постоянен адрес в град Враца; имат право на гробоползване в град Враца (имат наследствен гроб).

(3) На територията на град Враца се погребват също и покойници с  неустановена самоличност, както и покойници, които не са потърсени от близките им или нямат близки.

(4) Покойници – чужди граждани, починали на територията на община Враца, могат да бъдат погребани в гробищния парк на град Враца.
Чл. 31. Покойници, принадлежали приживе към религиозни общности или етнически групи, изповядващи религии, различни от традиционното за Република България източно православие, се погребват по реда на тази Наредба. Погребалните ритуали, характерни за съответното вероизповедание, са допустими, доколкото не противоречат на действащите в Република България законови и подзаконови нормативни актове и настоящата Наредба. 
Чл. 32. (1) Длъжностното лице по гражданско състояние съставя акта за смърт не по-късно от 48 часа след настъпването на смъртта и след представяне на медицинско свидетелство (съобщение за смърт) и документ за самоличност на покойника.

(2) Актът за смърт може да се състави и след изтичането на срока по ал.1, без да е необходимо решение на съда за това, когато се наложи съдебномедицинско освидетелстване на трупа при условията, предвидени в Наказателно-процесуалния кодекс. Органът на съдебната власт, назначил съответната съдебномедицинска експертиза, издава документ, удостоверяващ причината за забавянето.

(3) Погребенията се извършват при представяне на препис-извлечение от акта за смърт, който служи за разрешение за погребение.

(4) Погребенията се извършват най-рано 24 часа и не по-късно от 48 часа след установяването на смъртта. Погребване след 48 часа се извършва при условие, че се взети мерки за запазването или консервирането на трупа.
Чл. 33. Погребването на покойници извън траурните паркове се допуска в изключителни случаи с разрешение на кмета на общината или упълномощено от него лице, съгласувано с органите на държавния здравен контрол.
Чл. 34. Общинско предприятие „Обредни дейности” извършва следните възмездни погребални услуги:

1. осигуряване ковчег или дъски за мюсюлмански погребения;

2. осигуряване и надписване на надгробен знак;

3. осигуряване на престой в хладилна камера или в хладилна зала;

4. осигуряване на превоз на близките на покойника;

5. превоз на покойника до обредния дом или църквата и гроба;

6. осигуряване на граждански ритуал в зала или на гроба;

7. отпечатване на некролози;

8. изкопаване и засипване на гроб;

9. урнополагане;

10. осигуряване на траурни атрибути, венци и ленти;

11. подготвяне и раздаване на подавки (свободно или в зала);

12. подравняване на гроб и оставяне на дъски да 40-ия ден;

13. изграждане на семейна гробница и погребение в нея;

14. почистване на гробно място (еднократно и абонаментно);

15. вадене на тленни останки и полагането им отново в гроб или костница;

16. организиране на помени.
Чл. 35. (1) Разходите по погребението се заплащат от близките на покойника.
(2) С решение на Общински съвет община Враца поема разходите за обикновено погребение на трупове с неидентифицирана самоличност, на самотни граждани без близки и роднини, бездомни, безпризорни, настанени в заведения за социални услуги, регистрирани в службите за социално слаби и при възникване на особени случаи.

(3) Услугите по предходната алинея се заплащат от общината срещу издадена фактура на физическото или юридическото лице, извършило погребението. Редът за издаване и осребряване на фактурите се определя от кмета на община Враца.

(4) Погребални услуги в случаите по ал. 2 и ал. 3 включват услугите по издаване на пет броя некролози, осигуряване на ковчег, превоз на покойника, поставяне на надгробен знак, изкопаване и заравяне на гробно място по цени, утвърдени от Общински съвет.
Раздел V

Обредна и ритуална дейност

Чл. 36. (1) Религиозни ритуали се провеждат от духовни лица, съгласно каноните на съответната религия.
(2) Гражданските ритуали по желание на близките на покойника се провеждат в обредната зала или на гробното място. Словото се изготвя от обредника като представител на държавната власт по данни дадени от близките. За дадените неверни данни на покойника, обредникът не носи отговорност.

(3) Обредните действия и ритуали могат да се извършват, доколкото не противоречат на обществения ред, морала и не засягат правата и свободите на другите граждани.
Раздел VІ
Физически и юридически лица / Фирми /, извършващи траурни и каменоделски услуги
Чл. 37. (1) Физически и юридически лица (фирми), извършващи траурни и каменоделски услуги на територията на гр. Враца и желаещи да работят на територията на общинските гробищни паркове следва писмено да уведомят за същото  директора на ОП "Обредни дейности" гр. Враца.

(2) В уведомлението се посочва:
1. Предмет на дейност;
2. Фирма, седалище и телефон на търговеца или адрес и телефон на физическото лице;

3. Име на лицето, представляващо търговеца;
4. Списък на "агентите", които ще работят непосредствено със служителите на ОП „Обредни дейности” гр. Враца, с приложени ксерокопие на личната карта и договор за трудово правоотношение;

5. Списък на каменоделците, които ще извършват благоустройство на гробните места с трайни надгробни знаци и символи;
(3) Към уведомлението, задължително се прилагат следните документи:
1. Оригинал на удостоверение за актуално състояние от Търговския регистър,  от което да е видно, че в предмета на дейност изрично  е записано, извършване на траурни или каменоделски услуги;
2. Удостоверения за регистрация на МПС със специално предназначение - автомобил за превоз на тленни останки от РИОКОЗ и КАТ - за притежаваните транспортни средства, съобразени с извършваната дейност, както и договор за наем с лице притежаващ такъв.
3. Опис на предлаганите от фирмите услуги;

4. Декларация от управителя /представляващия/ търговеца или търговското дружество, че фирмата няма да извършва нерегламентирана търговска и/или рекламна дейност на територията на гробищните паркове;
 Чл. 38. На база постъпилите уведомления от физически и юридически лица / фирми /  за  извършване на  траурни  услуги, същите сключват договор с ОП” Обредни дейности” гр. Враца.

Чл. 39. Договорите се сключват за срок от една година и се одобряват от кмета на Община Враца. 
Чл. 40. За извършване на строителни надгробни работи  от каменоделските фирми ОП” Обредни дейности” гр. Враца издава писмено Разрешение за дейността.
Чл. 41. (1) Траурни агенции влизат в гробищния парк за извършване на обредна и ритуална дейност задължително след уведомяване на служител от общинско предприятие „Обредни дейности” .
(2) При извършване на дейностите по ал.1 траурните агенции задължително се съпровождат от служител на общинско предприятие „Обредни дейности”, до съответното гробно място.
Раздел VIІ
Обществен ред в гробищните паркове
Чл.42. Опазването на общинската собственост на територията на гробищните паркове на гр. Враца , както и гробните места е задължение (oтговорност) на ОП ”Обредни дейности” гр. Враца и лицата по чл. 9, които са длъжни да осигурят минимални мерки за сигурност, включващи:

1. Осигуряване на охрана на гробищния парк.

2. Изграждане на видеонаблюдение на входовете и изходите 

на гробищните паркове.
Чл. 43. Посещения в гробищните паркове се допускат:

1. за времето от 1 април до 30 септември – от 7.00 до 20.00 часа;

2. за времето от 1 октомври до 31 март – от 8.00 до 18.00 часа;
Чл. 44. В гробищните паркове се забранява:

1. посещението на деца под 14-годишна възраст, ако не са придружени от пълнолетни лица;

2. въвеждането на кучета, на домашни и други животни, с изключение а кучета-водачи на хора с увреждания, снабдени с отличителна екипировка и знаци;

3. ремонтно-строителна дейност без писмено разрешение на директора на общинско предприятие „Обредни дейности”;

4. приготвяне на циментови, бетонови и варови разтвори по алеите и пътищата, без писмено разрешение на директора на общинско предприятие „Обредни дейности”;

5. отсичането на дървета без съответното разрешение.

6. извършването на всякакъв вид нерегламентирана търговска дейност.
Чл. 45. Достъп на пътни превозни средства в гробищния парк се осъществява съгласно утвърден от директора на общинско предприятие „Обредни дейности” пропускателен ред.
Чл. 46. Не се разрешава извън определените за целта места:

1. Изхвърлянето на хранителни и други отпадъци и увехнали цветя;

2. Паленето на огън и изгарянето на отпадъци;

3. Разлепването и поставянето на некролози, афиши, реклами, съобщения и други подобни;

4. Засаждането на високостеблени декоративни и плодни дървета в

парцелите и на гробните места. Ако има такива – същите се премахват без предупреждение от общинско предприятие „Обредни дейности”.
Чл. 47. (1) Ползвателите на гробните места са длъжни да поставят трайни надгробни знаци и да ги поддържат в добър вид, а ОП „Обредни дейности” гр. Враца да следи за тяхното опазване.
Чл. 48. Наследниците на починалия са длъжни да почистват гробовете и окологробното пространство. 
Чл. 49. (1) Лицата, които са извършвали работи по оформянето, благоустроявнето и поддръжката на гробни места, са длъжни незабавно, за своя сметка, да възстановят терените, засегнати от дейността и да изчистят работните площадки, като извозят материалите и изхвърлят отпадъците на определените за целта места.
(2) В дейността си, каменоделските фирми са длъжни да спазват стриктно реда за достъп в гробищните паркове, да пазят имуществото, инфраструктурата и надгробните знаци на гробовете, в съседство с изграждания от тях обект.
Чл. 50. (1) Изоставени, изпочупени и  не поддържани паметници и други трайни надгробни знаци, се отстраняват от ползвателите по предписание на директора на общинско предприятие „Обредни дейности”.
(2)Ако ползвателите на гробното място не извършат предписаните работи в срока, определен със заповед на директора на ОП "Обредни дейности"гр. Враца, траурните надгробни знаци се отстраняват и се прекратява правото на ползване на гробното място.
(3) Предписанията и заповедите по ал. 2 се съобщават на ползвателите на гробното място по реда на АПК, а на тези, чиито адреси не са известни - с обявление, поставено на определено място в съответния гробищен парк, на информационното табло в Общинската администрация  и в интернет страницата на Община Враца.
(4) За заповедите за отстраняване на изоставени, изпочупени и неподдържани паметници и други трайни надгробни паметници и за отнемане правото на ползване на гробно място се прилагат разпоредбите на Административно-процесуалния кодекс.

Чл. 51. (1) Правото на гробоползване на гробните места, за които не са плащани такси за ползване и са запустели, се прекратява   и същите остават на разположение на ОП „Обредни дейности” гр. Враца.
Чл. 52. Една година, след изтичане на последното плащане на таксата за гробоползване, Директора на ОП ”Обредни дейности” предоставя гробното място за друго погребение.

Раздел VIIІ
Контрол и санкции

Чл. 53. (1) Контролът по спазване разпоредбите на настоящата наредба се осъществява от кмета на община Враца, директорът на общинско предприятие „Обредни дейности” и органите на МВР.
(2) При констатиране на нередности и нарушения директорът на общинско предприятие „Обредни дейности” е длъжен да предприеме всички необходими действия за незабавното им отстраняване.
Чл. 54. За неспазване на разпоредбите на настоящата Наредба се налагат санкции в размер, както следва:

1. От 50 / петдесет / до 200 / двеста / лева, при неспазване на разпоредбите на чл. 46 и чл. 48 от наредбата.

2. От 100 / сто/ до 300 / триста / лева, при неспазване на разпоредбите на чл. 51, ал. 1 от наредбата.

3. От 250 / двеста и петдесет / до 500 / петстотин / лева, при неспазване на разпоредбите на чл. 43, ал.1 от наредбата.
Чл. 55. (1) Актовете, установяващи отделни нарушения, се съставят от органите на МВР, служители на общинско предприятие „Обредни дейности”, упълномощени от кмета на общината,  а наказателните постановления се издават от кмета на общината.

(2) Установяването на нарушенията, съставянето на актове, издаването, връчването и обжалването на наказателните постановления и тяхното изпълнение се извършват по реда на Закона за административните нарушения и наказания.

Раздел ІХ
Допълнителни разпоредби

§ 1. По смисъла на тази Наредба:

т.1 “Близки на покойника” са роднини по права, съребрена линия и по сватовство, определени в Глава пета от Семейния кодекс, както и други лица, поели морални или финансови задължения към починалото лице.

т.2 „Ритуал” е определена последователност при извършване на обредни действия, непротиворечащи на законодателството в Република България, добрите нрави и морал.

т.3 „Обред” е установен ред действия, които съпровождат народни обичаи и/или религиозни ритуали.

Раздел  X

Преходни и заключителни разпоредби

§ 2. Тази Наредба отменя Наредбата за устройство и управление на гробищните паркове и обредни зали на територията на град Враца и Общината, приета с Решение № 100 по протокол № 16 от 01.02.2001г., на Общински съвет – Враца.

§3. Придобитите при действието на отменената наредба права на гробоползване се запазват.

§4. Обнародването на настоящата Наредба се извършва чрез публикуването й на сайта на Община Враца.

Образец 1 

ОБЩИНСКО ПРЕДПРИЯТИЕ “ ОБРЕДНИ ДЕЙНОСТИ”
ГР. ВРАЦА УЛ. “ ГЕОРГИ БЕНКОВСКИ “ № 21

ТЕЛ. 092 / 62 01 54

ДЕКЛАРАЦИЯ
по чл. 28 и чл. 29 от Наредбата за устройството и управлението на гробищните паркове на град Враца

Долуподписаният/ата……………………………………………………………………...

ЕГН……………………………………, с постоянен адрес……………………………….

…………………………………………………………………………………………………………

Тел……………………….GSM………………………..e-mail………………………………..

ДЕКЛАРИРАМ, ЧЕ:

1. Редовно ще почиствам и целогодишно ще поддържам наследственото гробно място, находящо се в……………………………………

гробищен парк, парцел………………, ред………………….., гроб………………..

2. Поддържането на гробното място ще извършвам…………………………

…………………………………………………………………………………………………………

             / лично или заплащане на такса на ОП” Обредни дейности” гр. Враца /
Дата:………………………………….

Декларатор:…………………………







                / подпис/
